nahid-hub/BLUGE-bengali-wikipedia-section-title-prediction huggingface dataset:
১৯৫৮ সালের জানুয়ারিতে ইরাকের সর্বশেষ মামলুক রাজবংশের বংশধর প্রিন্সেস কিমেত হানিমের সাথে ফয়সালের বাগদান হয়। তার তিনমাস পর এই বাগদান ভেঙ্গে যায়।

এরপর ফয়সাল ইরানের শাহ মোহাম্মদ রেজা পাহলভির কন্যা শাহনাজ পাহলভিকে বিয়ের প্রস্তাব দেন। কিন্তু শাহনাজ পাহলভি এতে অনিচ্ছুক ছিলেন। মৃত্যুর সময় বাদশাহ ফয়সাল প্রিন্সেস সাবিহা ফাজিলা হানিম সুলতানের সাথে বাগদানে আবদ্ধ ছিলেন। তিনি ছিলেন মিশরের প্রিন্স মুহাম্মদ আলি ইবরাহিম বেএফেন্দি ও প্রিন্সেস জাহরা হানজাদ সুলতানের একমাত্র কন্যা।

সঠিক অনুচ্ছেদ শিরোনাম কোনটি?
titleA. বিরোধিতার সূত্রপাত
titleB. জন্ম ও বাল্যকাল
titleC. বাগদান
titleD. ১৪ জুলাই বিপ্লব
উত্তর: titleC
বাবা-মায়ের দক্ষতা উন্নয়নে একটি সহায়তাকারী দল গঠন করা এবং শিশুর পরিচর্যাকে পর্যবেক্ষন করা। সামাজিক-কর্মী বা নার্সদের মাধ্যমে ভিজিট বাড়িয়ে শিশু ও শিশুকে লালনকারীদের অবস্থা সম্পর্কে জানা।

সহায়তাকারী দল এবং হোম নার্স ভিজিট দুটো পরস্পর নির্ভরশীল। অনেক গবেষণায় দেখা গেছে এ দুটো একসাথে পরিচালনা করতে পারলে ফলাফল ভাল আসে।

শিশুদের স্কুলে ভাল স্পর্ষ ও খারাপ স্পর্ষ সম্পর্কে দলগতভাবে শিক্ষা দেয়া এবং শেখানোর মাধ্যমে ক্ষতিকর অবস্থাগুলো এড়ানো যায়। শিশু চিকিৎসকরা কোন শিশু যদি নির্যাতন বা দু্র্ব্যবহারের শিকার বা ঝুকিতে থাকে তা চিহ্নিত করতে পারে এবং সেটা সমাজসেবিকা বা কর্মীর সাথে যোগযোগ করে প্রয়োজনীয় ব্যবস্থা নিতে পারে। শিশু নির্যাতন চিহ্নিত করতে ভিডিও কনফারেন্স পদ্ধতি ব্যবহার করা যেতে পারে জরুরী এবং দূরবর্তী জায়গার ক্ষেত্রে। অনিচ্ছাকৃত গর্ভধারন শিশু নির্যাতনের মাত্রা বাড়ায়, এবং বড় পরিবারে শিশু অবহেলার শিকার হয়। একটি গবেষণায় ন্যাশনাল একাডেমি অব সায়েন্স বলে যে সামর্থ্যবান গর্ভাবস্থা সেবার মাধ্যমে শিশু নির্যাতন বন্ধের মূল তৈরী করা যেতে পারে। আমেরিকার সার্জন জেনারেল সি. এভেরট কুপের মতে "কার্যকরী শিশু নির্যাতন বন্ধের শুরুটা হল গর্ভধারনের পরিকল্পনা নেয়া।

১৯৮৩ থেকে যুক্তরাষ্ট্র ঘোষণা করে শিশু নির্যাতন নিরোধ মাস হিসেবে এপ্রিল মাসকে। আমেরিকার প্রেসিডেন্ট বারাক ওবামা সেই ধারা অব্যাহত রাখতে ২০০৯ সালের এপ্রিল মাসকে শিশু নির্যাতন বন্ধের মাস ঘোষণা করেন। যুক্তরাষ্ট্রের সরকার শিশু-নির্যাতন বন্ধের একটি পথ তৈরী করে কমিউনিটি ভিত্তিক শিশু নির্যাতন এবং অবহেলা বন্ধের জন্য ভাতা প্রদানের মাধ্যমে।

শিশু নিরাপত্তার সামষ্টিক সম্পদ কখনো কখনো অপর্যাপ্ত হতে পারে। হোসিনের মতে (২০০৭), " শিশু নির্যাতনের শিকার হওয়া একটি বিবেচনা করার মত অংশ শিশু নিরাপত্তার আওতায় আসেনি।"

সঠিক অনুচ্ছেদ শিরোনাম কোনটি?
titleA. মানসিক
titleB. মানসিক নির্যাতন
titleC. প্রতিরোধ
titleD. পরিণতি
উত্তর: titleC
জাফরাবাদ উচ্চ বিদ্যালয়টি ১৯৬৬ সালে জাফরাবাদ জুনিয়র বালিকা বিদ্যালয় নামে প্রতিষ্ঠিত হয়। এ প্রতিষ্ঠানটি ১৯৮২ সালে জাফরাবাদ উচ্চ বালিকা বিদ্যালয় হিসাবে স্বীকৃতি পায়। এলাকার চাহিদার প্রেক্ষিতে ২০০৮ সালে বিদ্যালয় পরিচালনা পর্ষদ বিদ্যালয়টিতে সহ-শিক্ষা চালুর সিদ্ধান্ত নেয় এবং ২০০৯ সালে বিদ্যালয়টি চট্টগ্রাম শিক্ষা বোর্ড কর্তৃক সহশিক্ষা চালুর অনুমোদন লাভ করে জাফরাবাদ জুনিয়র বালিকা বিদ্যালয় থেকে জাফরাবাদ উচ্চ বিদ্যালয় হিসাবে আত্মপ্রকাশ করে।

সঠিক অনুচ্ছেদ শিরোনাম কোনটি?
titleA. শিক্ষক-শিক্ষার্থী
titleB. কার্যক্রম
titleC. অবস্থান
titleD. ইতিহাস
উত্তর: titleD
১৯৭৮ সালে ক্লাবের সদস্যদের দ্বারা ক্লাব প্রেসিডেন্ট নির্বাচিত হন ইয়োসেপ লুইস নুনিয়েজ। নুনিয়েজের প্রধান লক্ষ্য ছিল বার্সেলোনাকে মাঠ ও মাঠের বাহিরে একটি বিশ্বমানের ক্লাবে পরিণত করা।তার ২২ বছরের সভাপতিত্বকালে তিনি বেতন ও শৃঙ্খলার ক্ষেত্রে কঠোর ছিলেন।তিনি দাবি না মেনে দিয়েগো ম্যারাডোনা, রোমারিও, রোনালদো র মতো খেলোয়াড়দের বিক্রি করে দিয়েছেন। ১৯৭৯ সালের ২০ অক্টোবর, ইয়োহান ক্রুইফের অনুরোধে বার্সেলোনার যুব একাডেমী লা মাসিয়া চালু করেন নুনিয়েজ। তিনি ২২ বছর যাবত্‍ বার্সেলোনার প্রেসিডেন্ট ছিলেন। এ সময় তিনি বেতন ও শৃঙ্খলা সংক্রান্ত কঠোর নীতি অবলম্বন করেন।

১৯৭৯ সালের ১৬ মে, ফরচুনা ডুসেলডোর্ফকে ৪–৩ ব্যবধানে হারিয়ে বার্সেলোনা প্রথমবারের মত কাপ উইনার্স কাপ জিতে। বাসেলে অনুষ্ঠিত ঐ ফাইনাল খেলাটি গ্যালারিতে বসে ৩০,০০০ এরও বেশি ব্লাউগ্রানা সমর্থক উপভোগ করেন। ১৯৮২ সালের জুনে, দিয়েগো মারাদোনাকে বোকা জুনিয়র্স থেকে রেকর্ড ৫ মিলিয়ন ইউরোর বিনিময়ে কিনে নেয় বার্সেলোনা।

পরের মৌসুমে ম্যানেজার সিজার লুইস মেনোত্তির অধীনে রিয়াল মাদ্রিদকে হারিয়ে কোপা দেল রে শিরোপা জিতে বার্সেলোনা। বার্সেলোনাতে মারাদোনা বেশি দিন ছিলেন না। তিনি বার্সা ছেড়ে নাপোলিতে চলে যান। ১৯৮৪–৮৫ মৌসুমে টেরি ভেনাবল্সকে ম্যানেজার হিসেবে নিয়োগ দেওয়া হয়। তার অধীনে বার্সেলোনা লা লিগা শিরোপা জিতে। পরের মৌসুমে ভেনাবল্সের অধীনে বার্সেলোনা দ্বিতীয়বারের মত ইউরোপীয়ান কাপের ফাইনালে ওঠে। ফাইনালে স্তেউয়া বুকুরেস্তির বিপক্ষে নাটকীয়ভাবে পেনাল্টিতে হেরে যায় বার্সেলোনা।

১৯৮৬ ফিফা বিশ্বকাপের পর প্রতিযোগিতার সর্বোচ্চ গোলদাতা গ্যারি লিনেকার এবং গোলরক্ষক আন্দোনি জুবিজারেতাকে দলে ভিড়ানো হয়। এরপরও সফলতার দেখা পায়নি বার্সেলোনা। ১৯৮৭–৮৮ মৌসুমের শুরুর দিকে ভেনাবল্সকে বহিষ্কার করে লুইস আরাগোনসকে দলের ম্যানেজারের দায়িত্ব দেওয়া হয়। খেলোয়াড়রা প্রেসিডন্ট নুনিয়েজের বিরুদ্ধে বিদ্রোহ করে। কোপা দের রে’র ফাইনালে রিয়াল সোসিয়েদাদকে ১–০ ব্যবধানে হারিয়ে মৌসুম শেষ করে বার্সেলোনা।

সঠিক অনুচ্ছেদ শিরোনাম কোনটি?
titleA. ব্যবস্থাপনা
titleB. নুনিয়েজ যুগ (১৯৭৮–২০০০)
titleC. খেলোয়াড়গণ
titleD. আর্থিক সংস্থান এবং মালিকানা
উত্তর: titleB
সামুদ্রিক পরিবেশে পললকরণের প্রধান কারণগুলি হল:
নদী এবং সামুদ্রিক মিশ্রণের অন্য একটি অবক্ষেপনের পরিবেশ হল টার্বিডিট ব্যবস্থা, যা পলল এবং আবদ্ধ অববাহিকার পাশাপাশি গভীর মহাসমুদ্রীয় খাঁড়ির পললের প্রধান উৎস।

সময়ের সাথে সাথে সামুদ্রিক পরিবেশের নিচু এলাকায় পলল জমা হলে তাকে পলল ফাঁদ বলে।

নাকচ বিন্দু তত্ত্ব ব্যাখ্যা করে সামুদ্রিক পরিবেশে জলের প্রবাহে  কিভাবে পলল ক্ষয় হয়ে আরও মিহি দানায় পরিনত হয়।

সঠিক অনুচ্ছেদ শিরোনাম কোনটি?
titleA. প্রধান সামুদ্রিক অবক্ষেপনের পরিবেশ
titleB. বায়ুপ্রবাহ চালিত প্রক্রিয়া:বাতাস
titleC. সাগরের কূল ও অগভীর স্থান
titleD. গঠন
উত্তর: titleA
জানুয়ারির শুরু এলান পারডিউ বহিষ্কৃত হবার পর দলের হাল ধরেন এলান কার্বিসলি। একপর্যায়ে ২৮ খেলায় ২০ পয়েন্ট নিয়ে সর্বশেষ 
স্থানে চলে যেতে হয়। ২৯তম খেলায় আপটন পার্কে তারা মুখোমুখি হয় তাদের চিরপ্রতিদ্বন্দ্বী টটেনহাম হটস্পারের। খেলার শুরুতেই 
অভিষিক্ত মার্ক নোবেলের গোলে এগিয়ে যায় ওয়েস্ট হ্যাম। বিপরীত ঠিক আগে ফ্রি কিক থেকে গোল করে দলকে ২-০ তে এগিয়ে দেন 
কার্লোস তেভেজ যা ছিল ওয়েস্ট হ্যামের জার্সি গায়ে তার প্রথম গোল। তবে দ্বিতীয়ার্ধের শুরুতেই খেলায় ফিরে আসে টটেনহাম 
জার্মেইন ডিফো এবং আরন লেননের দু’গোল তারা সমতা ফেরায়। খেলার শেষ প্রান্তে এসে তেভেজের ফ্রি কিকে হেড লাগিয়ে গোল করেন বদলি 
হিসেবে নামা ববি জামোরা। ৯০ মিনিটের মাথায় ফ্রি কিক থেকে সমতা ফেরান ডিমিটার বারবাটভ এবং অতিরিক্ত সময়ে টটেনহাম জয় নিশ্চিত করে, 
খেলাটি মৌসুমের সেরা খেলার মর্যাদা লাভ করে। ৯ খেলা বাকি থাকতে ওয়েস্ট হ্যাম সবার পিছনে অবস্থান নেয়। তবে পরের তিন ম্যাচে টানা 
জয় পেয়ে তারা টিকে থাকার সম্ভাবনা জিইয়ে রাখে। তখনো সর্বশেষ স্থানে থাকা ওয়েস্ট হ্যাম ঘরের মাঠে চেলসির কাছে ৪-১ গোলে পরাজিত 
হয়। আবার টানা দুই ম্যাচ জিতে প্রথমবারের মত অবনমন এলাকা থেকে উঠে আসে। তবে মৌসুমের শেষ খেলায় ম্যানচেস্টার ইউনাইটেড এর 
বিপক্ষে পরাজিত হলে বাদ পড়তে হতে পারে এমন আশঙ্কায় তারা ওল্ড ট্রাফোর্ডে যায়। তারা ছাড়াও উইগান এথলেটিক ও 
শেফিল্ড ইউনাইটেড এর মধ্যে যে কোন একটি দল বাদ পড়বে এমন পরিস্থিতিতে তিনটি খেলা একসঙ্গে শুরু হয়। প্রথমার্ধে তেভেজের গোলে 
ওয়েস্ট হ্যাম ১-০ গোলে এগিয়ে যায় এবং শেষ পর্যন্ত স্কোরলাইন ধরে রেখে লিগে টিকে থাকা নিশ্চিত করে। তাদের অবস্থান হয় ১৫তম। 
তেভেজকে অবৈধভাবে দলে নেয়া হয়েছে বলে পয়েণ্ট কেটে নেয়া উচিত বলে দাবি করে অবনমিত শেফিল্ড ইউনাইটেড। তাদের দাবি ফিফা 
পর্যন্ত গড়ালে, ফিফার তদন্তের পর ফলাফল বহাল থাকে। অবশ্য তেভেজকে নিয়ম ভেঙ্গে দলে নেবার জন্য ওয়েস্ট হ্যামকে ৫.৫ মিলিয়ন পাউণ্ড 
জরিমানা করা হয়।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. এলান কার্বিসলি: বেঁচে যাওয়া
titleC. গ্লেন রোয়েডার যুগ: পুনরায় পতন
titleD. হ্যারি রেডক্ন্যাপ যুগ: সংগঠন
উত্তর: titleB
জৈনধর্মের উৎস অজ্ঞাত। জৈনধর্ম হল একটি অনন্তকালীন দর্শন। জৈন কালচক্র অনুসারে, কালচক্রের প্রত্যেক অর্ধে চব্বিশ জন বিশিষ্ট মানুষ তীর্থঙ্করের পর্যায়ে উন্নীত হন এবং মানুষকে মোক্ষের পথ প্রদর্শন করেন। তাই এঁদের বলা হয় মানুষের আধ্যাত্মিক সহায়ক। মহাবীরের পূর্বসূরী তথা ২৩তম তীর্থঙ্কর পার্শ্বনাথ ছিলেন একজন ঐতিহাসিক ব্যক্তিত্ব। তিনি খ্রিস্টপূর্ব ৯ম-৭ম শতাব্দীর মধ্যবর্তী কোনো এক সময়ে জীবিত ছিলেন। আনুশাসনিক ধর্মগ্রন্থগুলিতে পার্শ্বনাথের অনুগামীদের উল্লেখ আছে। "উত্তরাধ্যয়ন" সূত্রের একটি কিংবদন্তিতে পার্শ্বনাথের শিষ্যদের সঙ্গে মহাবীরের শিষ্যদের সাক্ষাতের কথা আছে। এই সাক্ষাতের ফলে পুরনো ও নতুন জৈন শিক্ষাদর্শের মিলন ঘটেছিল।

খ্রিস্টপূর্ব ৬ষ্ঠ শতাব্দীতে বর্ধমান মহাবীর জৈনধর্মের সবচেয়ে প্রভাবশালী শিক্ষকে পরিণত হন। জৈনরা তাঁকে ২৪তম এবং এই কালচক্রের সর্বশেষ তীর্থঙ্কর রূপে শ্রদ্ধা করেন। জৈন বিশ্বাস অনুযায়ী, তিনি এমন এক ব্যক্তিত্ব যিনি শুরু থেকেই বহু প্রাচীনকালে প্রতিষ্ঠিত একটি ধর্মের অনুগামী।

সঠিক অনুচ্ছেদ শিরোনাম কোনটি?
titleA. দর্শন
titleB. জৈন সম্প্রদায়
titleC. উৎস
titleD. ধ্যান
উত্তর: titleC
সমাজ সেবায় ঘুঘুডাঙ্গার জমিদার পরিবারের শ্রেষ্ঠ র্কীতি হচ্ছে ঘুঘুডাঙ্গা উচ্চ বিদ্যালয় প্রতিষ্ঠা করা। শিক্ষায় যখন পশ্চাদপদ একটি এলাকা ঘুঘুডাঙ্গা, তখন এই স্কুলে প্রতিষ্ঠা করেছিলেন এখানকার জমিদার পরিবারের কয়েকজন উত্তর সুরী। তবে শুরুতেই এটি স্কুল ছিলনা। ছিল সামান্য মক্তব। ২০০৬ সাল থেকে এই স্কুল উচ্চ মাধ্যমিক বা ইন্টারমিডিয়েট কলেজ পর্যায়ে উন্নীত হয়েছে।ঘুঘুডাঙ্গার জমিদার পরিবার ১৯৩০ সালের দিকে ঘুঘুডাঙ্গায় একটি মক্তব প্রতিষ্ঠা করেন। সাধারণ আরবী শিক্ষা হতো এই মক্তবে। পরে আরবী শিক্ষা পাশাপাশি এখানে গণশিক্ষা শুরু হয়। ১৯৩৩ সালের ১ জানুয়ারী এম ই-স্কুল হিসেবে এই প্রতিষ্ঠানটি সরকারী মঞ্জুরি প্রাপ্ত হয়। অর্থাৎ এই স্কুলের আনুষ্ঠানিক যাত্রা শুরু হয় তখন থেকেই।স্কুলটির প্রতিষ্ঠাতা এমাজউদ্দিন চৌধুরী, সিরাজউদ্দিন চৌধুরী, আলহাজ আমিনউদ্দিন চৌধুরী এবং মঈনউদ্দিন আহম্মেদ চৌধুরী। প্রতিষ্ঠাকালে আরো যারা জড়িত ছিলেন তাদের উল্লেখযোগ্য কয়েকজন হলেন আফতাবউদ্দিন চৌধুরী, এমাজউদ্দিন চৌধুরী, জাহের মোঃ সিরাজউদ্দিন চৌধুরী, মুছা মোহাম্মদ কবিরাজ প্রমুখ।

সঠিক অনুচ্ছেদ শিরোনাম কোনটি?
titleA. দুর্লভ সামগ্রী
titleB. ঘুঘুডাঙ্গা হাই স্কুলের কথা
titleC. ইতিহাস
titleD. ঘুঘুডাঙ্গা এষ্টেটের খাজনা
উত্তর: titleB
"দুপচাঁচিয়া" নামটির উৎপত্তি সম্পর্কে সুনির্দিষ্ট কোন ধারণা পাওয়া যায় না। জনশ্রুতি আছে যে এখানে নাকি একসময় প্রচুর "ধুপ" উৎপন্ন হত। অনেকে বলেন সেই "ধুপ" হতেই "ধুপচাঁচিয়া" নামের সৃষ্টি। আবার অনেকে বলেন এককালে হিন্দু প্রধান এলাকা হিসাবে এখানে প্রচুর ধোপা শ্রেণির লোক বাস করত। এই ধোপা কথাটি থেকেই কালক্রমে এই এলাকার নামকরণ হয়েছে ধোপচাঁচিয়া। এছাড়াও প্রচলিত আছে এখানে একসময় "ধূপছায়া" নামে একধরনের শাড়ি পাওয়া যেত। যা দেশে বিদেশে অনেক বিখ্যাত ছিল। সেই ধূপছায়া হতে "ধুপচাঁচিয়া" নামের উৎপত্তি, যা পরবর্তীতে "দুপচাঁচিয়াতে" পরিবর্তিত হয়েছে।

দুপচাঁচিয়া পুলিশ থানার কার্যক্রম ১৮৮০ সালে শুরু হয়। দুপচাঁচিয়া থানাটি ১৯৮৩ সালের ১২ ডিসেম্বর বগুড়া জেলার মধ্যে প্রথম পর্যায়ে উপজেলায় উন্নীত হয়। পরবর্তীতে ২০০০ সালের ২০ এপ্রিল স্থানীয় সরকার মন্ত্রলায়ের আদেশ বলে দুপচাঁচিয়া পৌরসভা প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. ঐতিহাসিক উল্লেখযোগ্য স্থান
titleB. বিবিধ
titleC. কৃষি
titleD. ইতিহাস
উত্তর: titleD
শ্রম অর্থনীতি শ্রম বাজার কার্যক্রম ও শ্রম প্রবাহ পর্যবেক্ষণ করে। শ্রমিক ও মালিকের পারস্পরিক প্রতিক্রিয়ার মাধ্যমে শ্রম বাজার কার্যক্রম পরিচালিত হয়ে থাকে। শ্রম অর্থনীতি শ্রম সেবা প্রদানকারী (শ্রমিক), যে ব্যক্তির শ্রমের চাহিদা রয়েছে (মালিক), মজুরি নির্ধারণের প্রক্রিয়া পর্যবেক্ষণ, কর্মরত ও বেকার শ্রমিক এবং বেকার সমস্যা সমাধান নিয়ে পর্যালোচনা করে।

সঠিক অনুচ্ছেদ শিরোনাম কোনটি?
titleA. শ্রম অর্থনীতি
titleB. ব্যাস্টিক অর্থনীতি
titleC. অণুমিত শর্ত ও পর্যবেক্ষণ
titleD. প্রান্তিকতা
উত্তর: titleA
ব্রাহ্ম সংস্কারক ব্রজকিশোর বসুর কন্যা কাদম্বিনীর জন্ম হয় ১৮ই জুলাই ১৮৬১ তে বিহারের ভাগলপুরে । তার মূল বাড়ি ছিল বর্তমান বাংলাদেশের বরিশালের চাঁদসি তে। তার বাবা ভাগলপুর স্কুলের প্রধানশিক্ষক ছিলেন। ব্রজকিশোর বসু অভয়চরণ মল্লিকের সাথে ভাগলপুরে মহিলাদের অধিকারের আন্দোলন করেছিলেন। তারা মহিলাদের সংগঠন ভাগলপুর মহিলা সমিতি স্থাপন করেছিলেন ১৮৬৩ খ্রিষ্টাব্দে । এই ঘটনা ছিল ভারতে প্রথম। কাদম্বিনী তার পড়াশোনা আরম্ভ করেন বঙ্গ মহিলা বিদ্যালয়ে । এরপর বেথুন স্কুলে পড়ার সময়ে তিনি ১৮৭৮ সালে প্রথম মহিলা হিসাবে কলকাতা বিশ্ববিদ্যালয়ের প্রবেশিকা পরীক্ষায় দ্বিতীয় শ্রেণিতে পাস করেন । তার দ্বারাই প্রভাবিত হয়ে বেথুন কলেজ প্রথম এফ.এ (ফার্স্ট আর্টস) এবং তারপর অন্যান্য স্নাতক শ্রেণি আরম্ভ করে। কাদম্বিনী এবং চন্দ্রমুখী বসু বেথুন কলেজের প্রথম গ্র্যাজুয়েট হয়েছিলেন ১৮৮৩ খ্রিষ্টাব্দে। তারা বি.এ পাস করেছিলেন। তারা ছিলেন ভারতে এবং সমগ্র ব্রিটিশ সাম্রাজ্যের প্রথম মহিলা গ্র্যাজুয়েট।

গ্র্যাজুয়েট হবার পর কাদম্বিনী দেবী সিদ্ধান্ত নেন যে তিনি ডাক্তারি পড়বেন । ১৮৮৩ সালে মেডিকেল কলেজে ঢোকার পরেই তিনি তার শিক্ষক দ্বারকানাথ গাঙ্গুলীকে বিয়ে করেন। দ্বারকানাথ বিখ্যাত সমাজসংস্কারক ও মানবদরদী সাংবাদিক হিসেবে খ্যাত ছিলেন। যখন তিনি বিয়ে করে তখন ৩৯ বছর বয়েসের বিপত্নীক, কাদম্বিনীর বয়স তখন ছিল একুশ। কাদম্বিনী ফাইন্যাল পরীক্ষায় সমস্ত লিখিত বিষয়ে পাস করলেও প্র্যাকটিক্যালে একটি গুরুত্বপূর্ণ বিষয়ে অকৃতকার্য হন । ১৮৮৬ খ্রিষ্টাব্দে তাকে জিবিএমসি (গ্র্যাজুয়েট অফ বেঙ্গল মেডিক্যাল কলেজ) ডিগ্রি দেওয়া হয় । তিনি ছিলেন প্রথম ভারতীয় মহিলা যিনি পাশ্চাত্য চিকিৎসারীতিতে চিকিৎসা করবার অনুমতি পান । মেডিক্যাল কলেজে পড়াকালীন তিনি সরকারের স্কলারশিপ পান যা ছিল মাসে ২০ টাকা ।

তিনি পাঁচ বছর মেডিক্যাল কলেজে পড়াশোনা করার পর বিলেত যাবার আগে ১৮৮৮ খ্রিষ্টাব্দে তিনি কিছুদিন লেডি ডাফরিন মহিলা হাসপাতালে মাসিক ৩০০ টাকা বেতনে কাজ করেছিলেন।

১৮৮৯ খ্রিষ্টাব্দে বোম্বে শহরে কংগ্রেসের পঞ্চম অধিবেশনে প্রথম যে ছয় জন নারী প্রতিনিধি নির্বাচিত হয়েছিলেন কাদম্বিনী ছিলেন তাদের অন্যতম একজন । পরের বছর তিনি কলকাতার কংগ্রেসের ষষ্ঠ অধিবেশনে বক্তব্য রাখেন । কাদম্বিনী ছিলেন কংগ্রেসের প্রথম মহিলা বক্তা । কাদম্বিনী গান্ধীজীর সহকর্মী হেনরি পোলক প্রতিষ্ঠিত ট্রানসভাল ইন্ডিয়ান অ্যাসোসিয়েশনের প্রথম সভাপতি এবং ১৯০৭ খ্রিষ্টাব্দে কলকাতায় অনুষ্ঠিত মহিলা সম্মেলনের সদস্য ছিলেন ।
১৯১৪ সালে তিনি কলকাতায় সাধারণ ব্রাহ্ম সমাজের অধিবেশনে সভাপতির দায়িত্ব পালন করেন । এই অধিবেশন মহাত্মা গান্ধীর সম্মানের জন্য আয়োজন করা হয়েছিল । কাদম্বিনী চা বাগানের শ্রমিকদের শোষণের বিষয়ে অবগত ছিলেন এবং তিনি তার স্বামীর দৃষ্টিভঙ্গি সমর্থন করেন যিনি আসামের চা বাগানের শ্রমিকদের কাজে লাগানোর পদ্ধতির নিন্দা করেছিলেন । কবি কামিনী রায়ের সাথে কাদম্বিনী দেবী ১৯২২ খ্রিষ্টাব্দে বিহার এবং ওড়িশার নারীশ্রমিকদের অবস্থা তদন্তের জন্য সরকার দ্বারা নিযুক্ত হয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সামাজিক বাধা
titleC. মৃত্যু
titleD. জীবনী
উত্তর: titleD
ক্যাডেটদের প্রয়োজনে তিনটি মেস ক্যাটারিং রয়েছে। মেসিং অফিসার মেসের কাজ তদারকি করে। ক্যাটারার শুকনো এবং তাজা খাবার সংগ্রহ ও সরবরাহের দেখাশোনা করে। বেশ কয়েকটি ফলের সাথে সুষম এবং পুষ্টিকর খাদ্য সরবরাহের জন্য প্রচেষ্টা করা হয়। খাবারের মধ্যে প্রাতঃরাশ, প্রাতঃরাশের সময় দুধ, বিরতির সময় সতেজতা, মধ্যাহ্নভোজ, সন্ধ্যা চা এবং রাতের খাবার অন্তর্ভুক্ত। সম্প্রতি ডাইনিং হলটি বাড়ানো হয়েছে।


সঠিক অনুচ্ছেদ শিরোনাম কোনটি?
titleA. মেস / ডাইনিং হল
titleB. গ্রন্থাগার
titleC. অবকাঠামো
titleD. গভর্নরদের বোর্ড
উত্তর: titleA
২০০৯ খ্রিষ্টাব্দের প্রেক্ষাপটে হাতিয়ার উত্তর, উত্তর-পূর্ব ও উত্তর-পশ্চিমাংশের তমরদ্দি, চরকিং ও চরঈশ্বর ইউনিয়ন এবং সুখচর ও নলচিরার অবশিষ্টাংশ ব্যাপক ভাঙনের কবলে রয়েছে। নদীভাঙনের পর হাতিয়া উপজেলা পরিষদ ১৯৮৫-৮৬ খ্রিষ্টাব্দে বর্তমান উপজেলা সদর ওছখালিতে স্থানান্তর করা হয়েছিলো। ভাঙনের কবলে ইতোমধ্যেই রাজকুমার সাহার হাট, মনু বেপারির হাট, হিজিমিজির বাজার, নায়েবের হাট, সাহেবের হাট, নলচিরা বাজার, সাহেবানী বাজার, চৌরঙ্গী বাজার, জাইল্লা বাজার, মফিজিয়া বাজার, নলচিরা নতুন বাজার ও ভুঞার হাট মেঘনাগর্ভে হারিয়ে গেছে। হাতিয়া উপজেলা সরকারি কমিশনার (ভূমি) অফিসসূত্রে প্রাপ্ত তথ্যমতে, ভাঙনের কবলে উপজেলার সাগরদি, চরবাটা, মাইজচরা, চর হাসান-হোসেন, চরকিং, উত্তর চরকিং, কাউনিয়া, চরবগুলা, চরআমানুল্লাহ, দক্ষিণ চরআমানুল্লাহ মৌজাগুলো মেঘনাগর্ভে সম্পূর্ণ বিলীন হয়ে গেছে। এছাড়া আরো ২০টি মৌজার বেশিরভাগই নদীগর্ভে হারিয়ে গেছে।

হাতিয়া যে হারে ভাঙছে, সে হারে নতুন জমি হাতিয়ার সাথে যুক্ত হচ্ছে না। সিইজিআইএস-এর উপগ্রহচিত্র বিশ্লেষিত মত হলো ১৯৭৩-২০০৮ খ্রিষ্টাব্দ পর্যন্ত হাতিয়ার মূল ভূভাগ থেকে ১৫০ বর্গ কিলোমিটার জমি নদীতে বিলীন হয়েছে। দেখা যায়, হাতিয়ার চারদিকই ভাঙছে, তবে প্রবণতা বেশি উত্তরদিকে। পলি জমে দক্ষিণ-পশ্চিমে সাত বর্গকিলোমিটার জমি যুক্ত হলেও ভাঙনের তুলনায় তা যৎসামান্য।

সঠিক অনুচ্ছেদ শিরোনাম কোনটি?
titleA. হাতিয়া
titleB. সুনামির সম্ভাবনা
titleC. জলবায়ু উদ্বাস্তু বৃদ্ধি ও মানবাধিকার লঙ্ঘন
titleD. রোগব্যাধি
উত্তর: titleA
২০০৩ সালের পরিসংখ্যান অনুযায়ী, প্রায় ২০,০০০ মঙ্গোলীয় দক্ষিণ কোরিয়ায় কাজ করতেন, যা মার্কিন যুক্তরাষ্ট্র, জাপান ও ইউরোপে বসবাসরত মোট মঙ্গোলীয় জনসংখ্যার তুলনায়ও বেশি ছিল। পাঁচ বছর পরে, এই অভিবাসীদের সংখ্যা ৩৩,০০০-এ পৌঁছায়, যা পুরো মঙ্গোলিয়ার জনসংখ্যার ১.২ শতাংশ। দক্ষিণ কোরীয় সরকারের শুমারি অনুযায়ী, গ্রামে বসবাসরত প্রতি ২ টি মঙ্গোলীয় পরিবার থেকে অন্তত ১ জন দক্ষিণ কোরিয়ায় কাজ করেন।

কোরীয় সরকারের পরিসংখ্যান অনুযায়ী, এদের মধ্যে ৪০ শতাংশ অবৈধ অভিবাসী; অনেকে ধারণা করেন, এদের ৭০ শতাংশই অবৈধ অভিবাসী হতে পারে। মঙ্গোলীয়দের সাথে কোরীয়দের সাদৃশ্য থাকায় তারা অন্যান্য দেশের অবৈধ অভিবাসীদের তুলনায় সহজেই কর্তৃপক্ষের শ্যেনদৃষ্টি এড়িয়ে যেতে পারেন। কোরিয়ায় মঙ্গোলীয় অভিবাসীদের সংখ্যা এতোই বেড়ে গেছে যে, সউলে অবস্থিত মঙ্গোলীয় দূতাবাসও তাদের আর সাহায্যের হাত বাড়িয়ে দিতে পারছে না; ফলাফল,মঙ্গোলীয়রা নিজেরাই পারস্পরিক সহযোগিতার জন্য "দালাইন সালখি" ("সামুদ্রিক হাওয়া")-র মত বেসরকারি প্রতিষ্ঠান গড়ে তুলেছেন। 

সঠিক অনুচ্ছেদ শিরোনাম কোনটি?
titleA. আন্তঃজাতিগত সম্পর্ক
titleB. জনসংখ্যা
titleC. অভিবাসনের কারণ
titleD. শিক্ষা
উত্তর: titleB
মূলতঃ ব্যাটিংয়ের অভিজ্ঞতার নিয়ে সাউথ অস্ট্রেলিয়ার সদস্যরূপে প্রথম-শ্রেণীর ক্রিকেটে যাত্রা শুরু করেন গিল ল্যাংলি। ১৪ ডিসেম্বর, ১৯৪৫ তারিখে নিউ সাউথ ওয়েলসের বিপক্ষে অভিষেক ঘটে তার। এরপর ডিসেম্বর, ১৯৪৭ সালে প্রথম-শ্রেণীর ক্রিকেটে প্রথমবারের মতো উইকেট-রক্ষণে অগ্রসর হন। তাৎক্ষণিকভাবেই স্ট্যাম্পের পিছনে অবস্থান করে সফলতার স্বাক্ষর রাখেন।

ফলশ্রুতিতে, ১৯৪৯-৫০ মৌসুমে দক্ষিণ আফ্রিকা গমনকল্পে অস্ট্রেলিয়া দলের সদস্যরূপে অন্তর্ভুক্ত করা হয়। তবে, ঐ সফরে কোন টেস্ট খেলায় অংশগ্রহণ করার সুযোগ হয়নি তার। পরবর্তীতে অবশ্য টেস্ট ক্রিকেটে অভিষিক্ত হয়েছিলেন তিনি। ১৯৫১-৫২ মৌসুমে ওয়েস্ট ইন্ডিজ দল অস্ট্রেলিয়ায় খেলতে আসে। নিয়মিত উইকেট-রক্ষক ডন টলন আঘাত পেলে তিনি তার স্থলাভিষিক্ত হন ও টেস্ট ক্রিকেটে অভিষেক পর্ব সম্পন্ন হয়। ঐ টেস্টে তিনি তিনটি ক্যাচ ও চারটি স্ট্যাম্পিং করেছিলেন। ১৯৫৩ সালে ডন টলনের অবসর গ্রহণের পর তিনিই অস্ট্রেলিয়ার প্রথম পছন্দের উইকেট-রক্ষক হিসেবে দায়িত্ব পালন করতেন। ১৯৫৬ সালে অবসর গ্রহণের পূর্ব-পর্যন্ত এ দায়িত্বে ছিলেন তিনি।

১৯৫৬ সালে ইংল্যান্ড গমন করেন। প্রতিদ্বন্দ্বিতাবিহীন অস্ট্রেলিয়া দলের সদস্যরূপে উল্লেখযোগ্য ভূমিকায় রাখেন তিনি। লর্ডস টেস্টে নয়টি ডিসমিসালের সাথে স্বীয় নামকে জড়িয়ে রাখেন। এটিই সমগ্র অ্যাশেজ সিরিজে সফরকারীদের একমাত্র জয় ছিল। ঐ সময়ে এ পরিসংখ্যানটি টেস্ট রেকর্ডরূপে বিবেচিত ছিল। পরবর্তীতে ১৯৮০ সালে বব টেলর এ রেকর্ড ভেঙে ফেললেও ২০০০ সাল পর্যন্ত অস্ট্রেলীয় রেকর্ডরূপে টিকেছিল। এরই স্বীকৃতিস্বরূপ উইজডেন কর্তৃপক্ষ গিল ল্যাংলিকে এ খেলার নির্ভরযোগ্য উইকেট-রক্ষক হিসেবে ঘোষণা করে। ১৯৫৭ সালে উইজডেন বর্ষসেরা ক্রিকেটারের সম্মাননায় ভূষিত হন তিনি।

এছাড়াও, রাণীর সাথে সৌজন্য সাক্ষাৎকালে তার পোশাক ছিঁড়ে যাবার বিষয়টিও সংবাদপত্রের শিরোনামে চলে আসে। দলীয় সঙ্গী কিথ মিলার ও ইয়ান জনসন অবশ্য খুব দ্রুত সেফটি পিন দিয়ে ছেঁড়া অংশটুকু ঢেকে দিয়েছিলেন।

নভেম্বর, ১৯৫৬ সালে কোলকাতার ইডেন গার্ডেনে স্বাগতিক ভারত জাতীয় ক্রিকেট দলভারতের বিপক্ষে নিজস্ব সর্বশেষ টেস্টে অংশ নিয়েছিলেন গিল ল্যাংলি। এর একমাস পর দক্ষিণ অস্ট্রেলিয়ার সদস্যরূপে অ্যাডিলেড ওভালে নিউ সাউথ ওয়েলসের বিপক্ষে সেঞ্চুরি করার পর প্রথম-শ্রেণীর ক্রিকেটকে বিদেয় জানান তিনি।

ক্রিকেট খেলা থেকে অবসর গ্রহণের পর গিল ল্যাংলি ক্রীড়া সাংবাদিকতার দিকে ঝুঁকে পড়েন। দূর্লভ দ্বৈত অর্জনের সাথে স্বীয় নামকে জড়িয়ে রেখেছেন তিনি। ভিক রিচার্ডসনের সাথে তিনিও স্টার্টের পক্ষে ক্রিকেট ও ফুটবল - উভয় ক্রীড়ায় অধিনায়কত্ব করেছেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. রাজনীতিতে অংশগ্রহণ
titleD. ব্যক্তিগত জীবন
উত্তর: titleA
সুশীল কুমার দক্ষিণ পশ্চিম দিল্লির নাজফগড়ের কাছে বাপরোলা গ্রামের একটি জাট পরিবারে জন্মগ্রহণ করেন, তার পিতা দিওয়ান সিং, এমটিএনএল দিল্লিতে একজন চালক ছিলেন, তার মা কমলা দেবী একজন গৃহিণী।

সুশীলকে এবং তার খুড়তুত ভাই সন্দীপকে, তার পিতা কুস্তি শিখতে অনুপ্রাণিত করেছিলেন, তিনি নিজে একজন কুস্তিগীর ছিলেন, পরে যদিও সন্দীপের প্রতিদ্বন্দ্বিতা বন্ধ হয়ে যায় কারণ পরিবার কেবল একজন কুস্তিগীরকে সমর্থন করতে পারত। কুমার ১৪ বছর বয়সে ছত্রাসাল স্টেডিয়ামে আখড়া (কুস্তির বিদ্যালয়) এ কুস্তির প্রশিক্ষণ নেন। ভারতে কুস্তির জন্য কম তহবিল এবং দরিদ্র প্রশিক্ষণ সুবিধা ছিল, তাসত্ত্বেও ২০০৮ সালে অলিম্পিকের জন্য, তার পরিবার সুনিশ্চিত হবার জন্য তার প্রয়োজনীয় খাদ্য যেমন দুধ, ঘি এবং তাজা সবজি পাঠানোর ব্যবস্থা করেন। তিনি একজন উৎসর্গীকৃত হিন্দু এবং কঠোর নিরামিষভোজী।

তিনি স্নাতক (বি.পি.ই) এবং শারীরিক শিক্ষাতে স্নাতকোত্তর (এম.পি.ই.), নয়ডা কলেজ, দাদরি থেকে পাশ করেছেন। সুশীল বর্তমানে একজন সহকারী বাণিজ্যিক ব্যবস্থাপক হিসেবে ভারতীয় রেল কর্তৃপক্ষের সাথে নিযুক্ত।

সঠিক অনুচ্ছেদ শিরোনাম কোনটি?
titleA. শৈশব ও শিক্ষা
titleB. ২০১০, কমনওয়েলথ গেমস, নিউ দিল্লি
titleC. ২০১৪ কমনওয়েলথ গেমস, গ্লাসগো
titleD. কর্মজীবন
উত্তর: titleA
এখানে বেশ কিছু ছেলেদের এবং মেয়েদের স্কুল আছে। তাদের মধ্যে বাঙলা মাধ্যাম এর স্কুলগুলি হল নৈহাটি নরেন্দ্র বিদ্যা নিকেতন,গরিফা উচ্চ বিদ্যালয়,নৈহাটি মহেন্দ্র উচ্চবিদ্যালয়, নৈহাটি কাত্যায়নী উচ্চ বালিকা বিদ্যাল্‌য় নৈহাটি প্রফুল্ল সেন উচ্চ বালিকা বিদ্যালয়, বিজয়নগর উচ্চবিদ্যালয়, নৈহাটি দেশবন্ধু হাই স্কুল।হিন্দি মাধ্যাম এর স্কুলগুলি হল গৌরীপুর হিন্দি হাই স্কুল ,বিদ্যয়াবিকাশ হাই স্কুল। ইংরাজী মাধ্যামএর স্কুলের মধ্যে সেন্ট লুকস ডে স্কুল যা আই.এস. সি. ঈ, নিউ দিল্লি বোর্ড দ্বারা অনুমো্দিত।এখানে অবস্থিত ঋষি বঙ্কিমচন্দ্র কলেজ (১৯৪৭) আগে যেটি কলকাতা বিশ্ববিদ্যালয় দ্বারা অনুমোদিত ছিল এখন সেটি ওয়েস্ট বেঙ্গল ষ্টেট উইনিভার্সিটির দ্বারা অনুমোদিত। সকাল, দুপুর এবং বিকালের তিনটি আলাদা আলাদা বিভাগ আছে। বর্তমানে বেশ কিছু কল কারখানা বন্ধ হয়ে যাওয়াতে এই শহরের অর্থনৈতিক অবস্থা খুব একটা ভালো নয়।

সঠিক অনুচ্ছেদ শিরোনাম কোনটি?
titleA. আর দেখুন
titleB. রাঘব চট্টোপাধ্যায়
titleC. জনসংখ্যার উপাত্ত
titleD. উল্লেখযোগ্য প্রতিষ্ঠান
উত্তর: titleD
জাদিদীয় নতুন পদ্ধতি ফিতরাত নিজে প্রাথমিক শিক্ষা লাভ করেন নি। তবে সংস্কারকারীদের দ্বারা প্রতিষ্ঠিত গোপন "বাচ্চাদের শিক্ষার জন্য সমাজ" (তারবিয়ায়ি আতফোল) দ্বারা আর্থিক সহায়তায় তিনি ইস্তাম্বুলে চার বছর অবস্থান করেছিলেন (১৯০৯ থেকে শুরু করে)।

ইস্তাম্বুলে অবস্থানকালে, নিঃস্ব ফিতরাত রেস্তোঁরা রান্নাঘরে কাজ করতেন, ভাইজিন মাদ্রাসায় পড়াশোনা করেছিলেন এবং বেশ কয়েকটি সাংস্কৃতিক সংগঠনের কাজে সহযোগিতা করেছিলেন। তিনি আরও কয়েকটি নিকট-পূর্বাঞ্চলীয় সংস্কার আন্দোলনের সংস্পর্শে এসেছিলেন, যার মধ্যে একটি ছিল তুরানিজম, এবং ইস্তাম্বুলের জাদিদের নেতা হয়েছিলেন. তাঁর প্রথম গ্রন্থগুলি শাহবানদারজাদা ফিলিবেলি আহমেদ হিলমি এবং মেহমেত আকিফ এরসয়ের সিরাত-ই মুস্তাকিমের ইসলামিক সংবাদপত্রগুলিতে 'হিকমেত' এবং আরও বেহবুদিসে 'ওয়িনা' এবং তুর্কি তুরক ইয়ুরদুতে প্রকাশিত হয়েছিল।
ইস্তাম্বুলে অবস্থানকালে ফিতরাত প্রকাশিত তিনটি বইয়ের মধ্যে দুটি, বুখারার একজন শিক্ষক এবং একটি ইউরোপীয় (" মুনোজারা ", ১৯১১) এবং "এক ভারতীয় ভ্রমণকারীর গল্প" "" (বায়োনোতি সায়োহি হিন্দি) "" এর মধ্যে প্রকাশিত হয়, যা মধ্য এশিয়ায় প্রচুর খ্যাতি অর্জন করে "মুনোজারা" হাজী মুইন দ্বারা তুরকেমেনিস্তানী তুর্কি ভাষায় অনুবাদকৃত হয়।

সঠিক অনুচ্ছেদ শিরোনাম কোনটি?
titleA. আমিরাত থেকে গণপ্রজাতন্ত্র
titleB. ইস্তানবুলে থাকা এবং জাদিদীয় নেতা
titleC. বুখারায় পড়াশোনা
titleD. শিক্ষক এবং স্তালিনবাদের শিকার
উত্তর: titleB
ভারতের জনগণনা ২০১১ অনুসারে সিদ্ধার্থনগর জেলার মোট জনসংখ্যা ২,৫৫৯,২৯৭, যা কুয়েতের মোট জনসংখ্যার সমান বা মার্কিন যুক্তরাষ্ট্রের নেভাদা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১৬৪তম জনবহুল জেলা॥ এ জেলার জনসংখ্যার ঘনত্ব প্রতি বর্গকিলোমিটারে ৯৩০ জন বা প্রতি বর্গ মাইলে ২,৪০০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ২৫.১৭%। সিদ্ধার্থনগর জেলার লিঙ্গ অনুপাত প্রতি ১০০০ পুরুষের বিপরীতে ৯৭০ জন মহিলা রয়েছে এবং সাক্ষরতার হার ৬৭.৮১%।

২০১১ সালে ভারতের জনগণনার সময়ে সিদ্ধার্থনগর জেলার জনসংখ্যার ৯৫.২২% হিন্দি ভাষা এবং ৪.৭৩% উর্দু ভাষাকে তাদের প্রথম ভাষা বলে উল্লেখ্য করেছিল।

সংখ্যালঘু জনসংখ্যা জেলার মোট জনসংখ্যার প্রায় ২৭%। সিদ্ধার্থ নগর একটি "এ" শ্রেণীভূক্ত জেলা; অর্থাৎ এটির আর্থ-সামাজিক ও মৌলিক সুযোগ-সুবিধা জাতীয় গড়ের নিচে রয়েছে। 

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. উল্লেখযোগ্য ব্যক্তিত্ব
titleC. প্রশাসনিক বিভাগ
titleD. অর্থনীতি
উত্তর: titleA
পাটনায় অবস্থিত বিহার ন্যাশনাল কলেজে (বি এন কলেজ) ১৯৩৫ থেকে ১৯৫৩ সাল পর্যন্ত ইংরেজি বিষয়ের অধ্যাপক ও পরবর্তীতে অধ্যক্ষের দায়িত্ব পালন করেন। তিনি ছাত্রদেরকে পড়াশোনার পাশাপাশি নিয়মিতভাবে ক্রীড়াক্ষেত্রেও অংশ নেবার জন্য উদ্বুদ্ধ করতেন।

১৯৫৩ সালে পাটনা বিশ্ববিদ্যালয় শিক্ষক সমিতির সভাপতি ছিলেন তিনি। মুজাফফরপুরে বি আর আম্বেদকর বিহার বিশ্ববিদ্যালয় গঠনের পর ভাগলপুরের টি.এন.বি কলেজে অনুষ্ঠিত বিশ্ববিদ্যালয়ের শিক্ষকদের সম্মেলনে তাকে সভাপতিরূপে ঘোষণা করা হয়।

সঠিক অনুচ্ছেদ শিরোনাম কোনটি?
titleA. ক্রীড়া সংগঠক
titleB. মূল্যায়ণ
titleC. সম্মাননা
titleD. কর্মজীবন
উত্তর: titleD
হারবাল ঔষধকে এটির পণ্যমান, নিরাপত্তা ঝুঁকি ও স্বাস্থ্যঝুঁকির জন্য সমালোচনা করা হয়। সারা বিশ্বে, বিভিন্ন হারবাল পণ্যের নিরাপত্তা, উপাদান নিয়ে কোন মানদন্ড নেই। আর এসকল পণ্য নিয়ে কোন ভালো মানের বৈজ্ঞানিক গবেষণা নেই। 

কিছু হারবাল ঔষধ প্রস্তুতকারকদের অনৈতিক কর্মকান্ড, যাদের মধ্যে রয়েছে স্বাস্থ্যের উন্নতি সম্পর্কে ভুয়া বিজ্ঞাপন, পণ্য প্রস্তুতের সময় ভেজাল মেশানো উদ্ভিদজাত ভেষজ সম্পর্কে মানুষের ভরসাকে কমিয়ে দেয়।

সঠিক অনুচ্ছেদ শিরোনাম কোনটি?
titleA. ব্যবহারের প্রভাব
titleB. বৈজ্ঞানিক সমালোচনা
titleC. সুরক্ষা
titleD. ভারত
উত্তর: titleB